stanford-oval/wikipedia huggingface dataset:
Ricky Tomlinson

| Ricky Tomlinson |
| --- | --- |

Henkilötiedot
Koko nimi:  Eric Tomlinson
Syntynyt: 26. syyskuuta 1939 (ikä 85) Blackpool, Englanti
Näyttelijä
Taiteilijanimet:  Ricky Tomlinson
Aktiivisena:  1982–
Aiheesta muualla
IMDb 
Elonet
Ricky Tomlinson (oikealta nimeltään Eric Tomlinson; s. 26. syyskuuta 1939) on englantilainen näyttelijä. Suomessa hänet tunnetaan ehkä parhaiten esiintymisestään sarjoissa Sohvanvaltaajat ja Fitz ratkaisee.
Ramsayiitti

| Ramsayiitti |
| --- | --- |

Luokka:  silikaattimineraalit
Kemialliset ominaisuudet
Kemiallinen kaava:  Na2Ti2[Si2O6]O3
Aiheesta muualla
  Ramsayiitti Commonsissa 
Ramsayiitti on ketjusilikaatteihin kuuluva mineraali. Sitä esiintyy muun muassa Kuolan niemimaalla ja Grönlannissa nefeliinisyeniiteissä ja pegmatiiteissa. Mineraali on saanut nimensä suomalaisen Wilhelm Ramsayn mukaan. Sitä kutsutaan joskus lorenzeniitiksi tanskalaisen mineralogin Johannes Theodor Lorenzenin (1855–1884) mukaan
Ramsayiitin kemiallinen kaava on Na2Ti2[Si2O6]O3.
Ramses V

Ramses V:n muumio.
Ramses V (tai Ramesses V) oli muinaista Egyptiä 20. dynastian aikaan vuosina 1147–1143 eaa. hallinnut faarao.
Ramses V hallitsi vain 2–3 vuotta, joten hänen hallitusajastaan ei tiedetä juuri mitään. Ainoat tältä ajalta säilyneet dokumentit kuvaavat hallinnossa tapahtunutta korruptiota. Ramseksen nimellä varustettuja esineitä on löydetty Siinailta ja muualta Länsi-Aasiasta, mikä viittaisi siihen, että Egypti kävi yhä ulkomaankauppaa.
Ramses V:n hautapaikasta ei ole täyttä varmuutta. KV9 oli mahdollisesti Ramsekselle rakennutettu hauta, mutta hänen seuraajansa Ramses VI valtasi sen itselleen. Ramses V saatettiin haudata myös johonkin muista tunnistamattomista haudoista. Hänen muumionsa löytyi, monien muiden tapaan, KV35:ssä sijainneesta muumiokätköstä. Ramseksen muumio on nykyisin Kairon egyptiläisessä museossa. Muumiossa on merkkejä isorokosta, johon Ramses on saattanut kuolla, sekä päähän kohdistuneesta iskusta.
| 0 | 1 | 2 |
| --- | --- | --- |
| Edeltäjä: Ramses IV | Egyptin faarao 20. dynastia | Seuraaja: Ramses VI |
Reg Empey

Empey vuonna 2013.
Reg Empey (s. 26. lokakuuta 1947 Belfast) on  pohjoisirlantilainen Ulster Unionist Partyn poliitikko, joka toimi virkaatekevänä Pohjois-Irlannin pääministerinä vuonna 2001.
| 0 | 1 | 2 |
| --- | --- | --- |
| Edeltäjä: David Trimble | Pohjois-Irlannin pääministeri 2001 | Seuraaja: David Trimble |
Ramses IX

Ramses IX (tai Ramesses IX) oli muinaista Egyptiä 20. dynastian aikaan vuosina 1126–1108 eaa. hallinnut faarao.
Ramses IX:n katsotaan usein olleen menestynein Ramses III:n kuoleman jälkeen hallinneista faaraoista. Hän pyrki palauttamaan Egyptin taloudellista ja poliittista asemaa matkustamalla Länsi-Aasiaan solmiakseen kauppasuhteita sekä laajennuttamalla Heliopoliin ja Karnakin temppeleitä.
Ramses IX:n hallituskaudella hautojen ryöstely oli hyvin yleistä ja hän määräsikin Kuninkaiden laakson haudat tarkistettaviksi yhdeksäntenä ja kuudentenatoista hallitusvuonnaan. Tarkastuksen ja sitä seuranneiden tutkimusten seurauksena useita haudanryöstäjiä saatiin kiinni ja tuomittiin. Useita kuninkaallisia muumioita siirrettiin tuhotuista haudoista pieneen hautaan (TT 320) Deir el-Bahrin lähistölle.
Ramses IX haudattiin Kuninkaiden laaksoon hautaan KV6. Hänen muumionsa vietiin sieltä 21. dynastian aikaan Pinedjem II:n hallituskaudella Deir el-Bahrin muumiokätköön. Hänen poikansa Mentuherkhepeshef haudattiin Kuninkaiden laaksoon hautaan KV19.
| 0 | 1 | 2 |
| --- | --- | --- |
| Edeltäjä: Ramses VIII | Egyptin faarao 20. dynastia | Seuraaja: Ramses X |
Rasagiliini

| --- | --- |

Rasagiliini
Systemaattinen (IUPAC) nimi
N-prop-2-ynyyli-2,3-dihydro-1H-inden-1-amiini
Tunnisteet
CAS-numero: 1875-50-9
ATC-koodi: N04BD02
PubChem CID: 122316
DrugBank: DB01367
Kemialliset tiedot
Kaava: C12H13N 
Moolimassa: 171,238 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 36 %
Proteiinisitoutuminen: 88–94 %
Metabolia: Hepaattinen
Puoliintumisaika: 3 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Rasagiliini on Parkinsonin taudin hoitoon käytetty lääkeaine. Se on tullut markkinoille 2005, ja sen kauppanimi Azilect. Se lisää dopamiinin pitoisuutta aivoissa estämällä MAO-B-entsyymin toimintaa.
Rasagiliinin erityiskorvausoikeus myönnetään asianomaisesta erikoissairaanhoidon yksiköstä annetun tai neurologian erikoislääkärin antaman B-lausunnon perusteella idiopaattisen Parkinsonin taudin hoitoon, kun kysymyksessä on A) hoito yksinään (ilman levodopaa), kun edullisemmilla MAO-B:n estäjillä ei ole saavutettu toivottavaa hoitovastetta tai ne eivät sovi, tai B) yhdistelmähoito levodopan kanssa potilailla, joilla esiintyy tilanvaihteluita. Lievässä maksan vajaatoiminnassa sen käytössä on noudatettava varovaisuutta, vaikeassa sitä ei voi käyttää.
Syyskuussa 2009 New England Journal of Medicinessä julkaistun tutkimuksen mukaan taudin etenemistä voidaan hidastaa varhain aloitetulla rasagiliini-lääkityksellä. Lääkettä on aiemmin käytetty oireiden lievittämiseen. Tutkimuksessa oli mukana 1 100 henkeä 14 maasta.
Aiheesta muualla

Parkinsoninfo.fi, Oy H. Lundbeck Ab 2009.
PubChem: Rasagiline (englanniksi)
DrugBank: Rasagiline (englanniksi)
KEGG: Rasagiline (englanniksi)
ChemBlink: Rasagiline (englanniksi)
Purjemolli

| Purjemolli |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Heimo::  Hammaskarpit Poeciliidae
Alaheimo::  Poeciliinae
Suku::  Poecilia
Laji::  velifera
Kaksiosainen nimi
 Poecilia velifera  (Regan, 1914) 
Katso myös
   Purjemolli Commonsissa 
Infobox OKNimi-testi OKIUCN-testi OK: 
Purjemolli (Poecilia velifera) on hammaskarppeihin kuuluva kala, mustamollin ja miljoonakalan sukulainen. Lähisukulaista leveäevämollia (Poecilia latipinna) on myös kutsuttu purjemolliksi. Ne voi erottaa toisistaan laskemalla selkäevän ruotojen määrän: latipinnalla 12-14, veliferalla 18-19. Poecilia-lajit myös risteytyvät keskenään.
Koko ja ulkonäkö

Purjemolli on isompi kuin useimmat hammaskarpit, se kasvaa 10–15 senttimetriä pitkäksi. Varsinkin koiraan selkäevä kohoaa komeana purjeena. Purjemollista on useita värimuotoja, kuten vihreä, keltainen, musta ja pilkullinen — osa näistä on risteymiä.
Alkuperä

Purjemolleja tavataan makeassa ja murtovedessä Keski-Amerikassa ja Jukatanin niemimaan rannikoilla.
Käyttäytyminen ja lisääntyminen

Kala on rauhallinen ja sopii muidenkin lajien seuraan, kunhan nekin kestävät kovaa, emäksistä vettä. Purjemolleja suositellaan pidettäväksi haaremeissa, joissa on yhtä koirasta kohti muutamia naaraita. Liian pienessä altaassa kala jää pieneksi eikä koiraalle kehity purjetta. Lisääntyminen kotiakvaariossa ei onnistu yhtä usein kuin muilla molleilla.
Vesiolot ja ravinto

Purjemolli syö sekaruokaa johon pitää kuulua myös kasviksia. Veden pitää olla kovaa, ja vaikka aikuisia kaloja voidaan pitää makeassa vedessä, poikasten syntyminen vaatii usein murtovettä.
Lämpötilaksi suositellaan 24–28 °C, veden kovuudeksi 20–30 °dH ja happamuudeksi pH 7,5–8,5.
Aiheesta muualla

Peteducation (myös kuva)
akvariumas.lt (Arkistoitu – Internet Archive)  (kuva)
Rakkaus (Waltteri Torikan albumi)

| Rakkaus Waltteri Torikka |
| --- | --- | --- |

Studioalbumin tiedot
 Julkaistu: 16. lokakuuta 2016
 Kesto: 40.28
 Levy-yhtiö: Warner Music Finland
Listasijoitukset
  2.
Waltteri Torikan muut julkaisut
| Sydän 2015 | Rakkaus 2016 | Sininen uni – Rautavaaran lauluja 2017 |
Sydän on oopperalaulaja Waltteri Torikan 16. lokakuuta 2015 julkaistu studioalbumi.
Kappaleet

Vain rakkaus – 3.09
Puhu hiljaa rakkaudesta (Speak Softly, Love) – 3.08
Lupaus (Broken Vow) – 5.14
Ilman sua – 3.43
Se tunne saa mut lentämään – 4.22
Italian yössä (Caruso) – 4.37
Balladi Elokuvasta Klaani – 3.43
Kaikki on kaunista – 5.14
Laulu kuolleesta rakastetusta – 4.07
Tuo poikanen (Nature Boy) – 3.08
Raatihuoneentori (Tartto)

Ensimmäinen adventti Tartossa vuonna 2012.
Raatihuoneentori (Raekoja plats) on tori Tarton keskustassa Virossa. Se on saanut nimensä sen laidalla olevasta kaupungin keskeisestä symbolista raatihuoneesta, joka on rakennettu 1789.
Vino talo eli Barclay de Tollyn talo.
Raatihuone yöllä.
Tori oli 1700-luvulla nimeltään der Grosse Markt eli Suurtori ja kaupungin tärkein tori. Suihkulähde suutelevine opiskelijoineen (Suudlevad tudengid, Mati Karmin) on ollut torilla vuodesta 1998. Raatihuoneen tornikellot soivat päivittäin.
Tori kapenee Emajoelle päin, ja näin syntyy näköharha, joka saa torin näyttämään todellista suuremmalta. Torin varrella on Barclay de Tollyn talo eli niin sanottu Vino talo, jossa on Tarton taidemuseo. Siellä on myös matkailuneuvonnan piste.
Torilta johti aiemmin joen yli Kivisilta, joka tuhoutui toisessa maailmansodassa mutta on edelleenkin kaupungin keskeisiä symboleita, jonka pienoismalli on rannassa Kaarsillan vieressä.
Aiheesta muualla

Kuvia tai muita tiedostoja aiheesta Raatihuoneentori (Tartto) Wikimedia Commonsissa
Raatitorni

Viipurin keskiaikaiseen kaupunginmuuriin kuulunut raatitorni.
Raatitorni (ven. Башня Ратуши) on yksi Viipurin keskiaikaiseen kaupunginmuuriin kuuluneista torneista ja sijaitsee Viipurin entisen Luostarinkadun varrella. Nimi juontaa ilmeisesti juurensa siitä, että keskiajalla tornin puolustus oli kaupungin raadin vastuulla. Raatitorni on ainoa nykypäiviin säilynyt alkuperäisen kaupunginmuurin torni ja se toimi muurin purkamisen jälkeen maaseurakunnan kirkon kellotapulina. Talvisodassa torni kärsi pahoja vaurioita, mutta on sittemmin restauroitu.
Aiheesta muualla

Wikimedia Commonsissa on kuvia tai muita tiedostoja aiheesta .
Raatitorni 3D-mallinnuksena VirtuaaliViipurin sivuilla[vanhentunut linkki]
Qiantong

Qiantong
Ennustus
Qiantong (簽筒 pinyin: qiāntǒng; Wade-Giles: ch'ien t'ung, kantoninkiina: chim tung) on vanha kiinalainen ennustamiseen käytetty arpomisväline, joka on yleisesti käytössä kiinalaisissa ja Kaukoidän temppeleissä. Sitä käytetään arpomaan jonkin jumaluuden nimissä oleva ennustus kysyjälle.
Välineet

Qian 簽 - puutikut tai oikeammin puusäleet, joissa on kirjoitusmerkkejä.  Säleet ovat n. 16-25 cm pitkiä ja n. 1-1,5 cm leveitä ja litteitä.  Ne voivat olla yksinkertaisia tai yläpäästään muotoiltuja ja punaisiksi maalattuja.  Perinteisesti ne ovat bambua, mutta muitakin puulajeja käytetään.  Puusäleet ovat samankaltaisia kuin ne, joista jo satoja vuosia ennen ajanlaskumme alkua tehtiin kirjoja sitomalla säleet ylä- ja alapäistään toisiinsa kiinni.
Säleisiin on kirjoitettu numero sekä sen jumaluuden nimi, jonka oraakkelista on kyse.  Länsimaisille markkinoille myytävissä qianeissa numero on esitetty myös arabialaisin numeroin.  Joskus säleeseen on kirjoitettu koko ennusvärssy.
Qianeita voi olla 24, 28, 32, 60, 64, 78, 99 tai 100.
Tong 筒 - puulieriö, perinteisesti bambua.  Nykyään niitä valmistetaan myös kovetetusta nahasta, joka on koristeltu kuvin. Temppeleissä voi tavata huomattavasti suurempia metallista valmistettuja ja hyvin näyttäviä astioita, joissa olevat säleet ovat metrin mittaisia.
Joskus rasiassa voi olla kansi, jossa on yhden säleen mentävä reikä.  Toisessa poikkeavassa mallissa suuren astian pohjalla on kohouma.  Kysyjä nostaa koko qian-tukun ylös ja pudottaa sen rasiaan.  Pohjan kohouma nostaa sen kohdalle osuneen säleen muita korkeammalle.
Menetelmä

Usein ennen qiantongin käyttöä kysyjä antaa lahjan jumaluudelle, jolta pyytää neuvoa.  Lahjana voi olla suitsukkeita, tuoreita hedelmiä, kakkusia, paistettua sikaa tai siipikarjaa sekä rahaa.
Kysyjä keskittyy kysymykseensä tai esittää rukouksen seisten tai polvistuen ja ravistaa sitten lieriötä pidellen sitä kaksin käsin lähes vaakasuorassa.  Ravistelua jatketaan, kunnes yksi säleistä putoaa ulos.  Jos lieriöstä putoaa useampia säleitä, ne laitetaan takaisin ja ravistelu aloitetaan alusta.
Qiantongin käyttö varmennetaan kahden kaarevan bambupalikan (jiaobei) avulla. Taiwanilla on tapana heittää jiaot ennen qianin käyttöä.  Niiden putoamistavasta katsotaan, onko päivä suosiollinen ennustamisen suorittamiselle vai pitääkö se jättää myöhemmäksi.  Kun qian on valittu, jiaot heitetään ja niistä nähdään, onko qian oikea vai pitääkö ottaa uusi vai onko kenties suositeltavaa olla kokonaan käyttämättä ennustusta sillä kertaa.
Kotioloissa kiireisimmät voivat ottaa umpimähkään yhden qianin suoraan rasiasta.
Ennuste

Kun kysyjä on ravistellut esiin qianin, hän vie sen temppelin edustajalle, joka joko tulkitsee viestin tai antaa numeron mukaisen paperilapun, jolle ennustus on painettu.  Ennusteet ovat temppelikohtaisia ja tehdään tietyn jumaluuden nimissä.  Näitä jumalia ovat:
Guanyin (觀音 pinyin: Guānyīn, Wade-Giles: Kuan Yin) - myötätunnon jumalatar

Guan Yu (關羽 pinyin: Guān Yǔ, Wade-Giles: Kuan Yu; ?–219) - sodan ja kirjallisuuden jumala

Huang Daxian (黃大仙 pinyin: Huáng Dàxian, kantoninkiina: Wong Tai Sin) - köyhien jumala

Chenghuang (城隍 pinyin: Chénghuáng) - kaupunginjumala

Jadekeisari (玉皇 pinyin: Yù Huáng eli 玉帝 Yù Dì) - taivaan hallitsija

Mazu (媽祖 pinyin: Māzǔ) - esiäiti, meren jumalatar
Näistä suosituin on Guanyinin oraakkeli, joka on myös käännetty englanniksi.
Aiheesta muualla

Qiantong taiwanilaisessa Longshan (Lohikäärmevuori) -temppelissä
Ennustaja, jalkojensa välissä qiantong - Changchun si, daolainen temppeli Wuhanissa
Regina Wittsberg

Regina Wittsberg on porilainen keskustapoliitikko ja Ahlaisten asukasaktiivi. Hän on toiminut Porin kaupunginvaltuutettuna vuosina 2005−2017 ja Satakunnan maakuntavaltuuston valtuutettuna vuodesta 2009. Wittsberg on Ahlaisten nuorisoseuran puheenjohtaja. Koulutukseltaan hän on merkonomi.
Regina Wittsbergille myönnettiin yhtenä viidestä ensimmäinen Oikeusministeriön demokratiapalkinto 2011 ansioista Ahlaisten kyläyhteisössä ja SataKylät ry palkitsi hänet vuonna 2009 Satakunnan maakunnallisella Vuoden Kylätoimija -palkinnolla.
Raimo Kantola (ammattiyhdistysjohtaja)

Raimo Johannes Kantola (s. 1940) on suomalainen ammattiyhdistysjohtaja ja sittemmin Työturvallisuuskeskuksen toimitusjohtaja. Kantola toimi sähköalalla ja tullin palveluksessa 1955–1969 ennen kuin hänestä tuli valtion henkilöstöjärjestö VTY:n toimitsija 1970. Vuosina 1983–1996 hän oli SAK:n johtotehtävissä, siitä 1983–1991 3. puheenjohtaja ja johtaja vuodesta 1991. Sittemmin hän oli Työturvallisuuskeskuksen toimitusjohtaja vuoteen 2000. Hän on ollut SDP:n ay-toimikunnan pitkäaikainen jäsen ja puolueyhdistyksensä puheenjohtaja 1999–2007. Hän on julkaissut kirjan Tulokahinoiden kaprokkimies (2014).
Raimo Kantola

Raimo Kantola -nimisiä henkilöitä ovat:
Raimo Kantola (s. 1940), ammattiyhdistysjohtaja, Työturvallisuuskeskuksen ent. toimitusjohtaja
Raimo Kantola (1955–2024), professori, tietoliikennetekniikan ja tietoverkkojen tutkija sekä henkirikoksen uhri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raimo Kantola”, voi hakea sivunnimihaulla, laajalla sivunnimihaulla tai tekstihaulla.
Rinnanpoisto

Toinen rinta poistettu
Rinnanpoisto eli mastektomia (lat. Ablatio mammae) on kirurginen toimenpide, jossa poistetaan toinen tai molemmat rinnoista. Rinnanpoistoa käytetään useimmiten rintasyövän hoitokeinona, mutta harvemmissa tapauksissa leikkaus voidaan tehdä ennalta ehkäisevästi naisille, joilla on erittäin korkea riski sairastua rintasyöpään. Rinnanpoisto voidaan tehdä myös transsukupuolisille henkilöille osana sukupuolenkorjausprosessia.
Rintasyövän hoitona on nykyisin usein mahdollista tehdä rinnan säästävä leikkaus, jossa poistetaan ainoastaan kasvain ja riittävä osa tervettä kudosta sen ympäriltä. Esteettinen lopputulos on yleensä hyvä, ja leikkaus on sädehoitoon yhdistettynä monesti yhtä tehokas kuin rinnanpoisto. Edelleen kuitenkin rinnanpoisto on paras hoitokeino, jos kasvain on suuri, koostuu useammasta osasta, sen uusiutumistaipumus on korkea tai sädehoito ei ole mahdollista. Rinnanpoisto suoritetaan myös, jos potilas sitä toivoo.
Rinnanpoiston jälkeen nainen voi käyttää erilaisia esimerkiksi rintaliiveihin kiinnitettäviä rintaproteeseja, jotka antavat päällepäin luonnollisen vaikutelman. Naisen rinta voidaan myös myöhemmin rekonstruoida eli rakentaa uudelleen erillisessä rintarekonstruktioleikkauksessa.
Pyromide

| Pyromide Temple Balls |
| --- | --- | --- |

Studioalbumin tiedot
 Julkaistu: 16. huhtikuuta 2021
 Tuottaja(t): Jona Tee
 Kesto: 43.47
 Levy-yhtiö: Frontiers Records
Temple Ballsin muut julkaisut
| Untamed 2019 | Pyromide 2021 | Avalanche 2023 |
Pyromide on Temple Ballsin kolmas studioalbumi, joka julkaistiin 16. huhtikuuta 2021.
Kappaleet

Thunder from the North – 3.40
Long Ways, Long Lies – 3.32
T.O.T.C. – 3.16
Fallen Youth – 3.25
Bad Bad Bad – 3.44
What is Dead Never Dies – 3.16
Unholy Night – 4.26
Heart of a Warrior – 4.58
You Better Run – 3.20
If Only I Could – 5.28
Something to Die For – 4.37
Kokoonpano

Arde Teronen – laulu
Jimi Välikangas – basso
Jiri Paavonaho – kitara
Niko Vuorela – kitara
Antti Hissa – rummut
Arvostelut

Desibeli.net:
Imperiumi: 9/10
Kaaoszine: 9/10
Soundi:
Aiheesta muualla

Pyromide Discogsissa. (englanniksi)
Albumi Pyromide Encyclopaedia Metallum -sivustolla (englanniksi)
Raimo Keskinen

Raimo Kalervo Keskinen (kutsumanimi "Rami") (29. syyskuuta 1935 – 16. syyskuuta 2007) oli teoreettisen fysiikan ammattilainen. Keskinen oli kuuluisa yliopiston opettaja ja suosittu tieteen popularisoija. Hän oli erikoistunut mekaniikkaan, erityisesti dimensionaaliseen analyysiin, biofysiikkaan ja biomekaniikkaan.
Keskinen muistetaan muun muassa kirjasta Mustaa aukkoa etsimässä. Keskinen suomensi muun muassa James Gleickin kaaosteoriaa käsittelevän kirjan Kaaos. Keskinen oli myös Ursan hallituksen jäsen.
Keskinen jäi eläkkeelle vuonna 1999.
Raatimiehenluoto

| Raatimiehenluoto |
| --- | --- |
 Kalafornian golf-kenttä Raatimiehenluodossa.
Kaupunki:  Pori
Kaupunginosa nro:  70
Postinumero(t):  28100
Raatimiehenluoto on Porin 70. kaupunginosa. Se on yhdessä siihen kiinni kasvaneiden Hanhiluodon ja Kirjurinluodon kanssa suurin Kokemäenjoen suiston saarista. Luodon koillispuolella virtaa pääuoma Luotsimäenhaara ja lounaispuolella Huvilajuopa. Raatimiehenluodolla sijaitsevat Pori Delta Arena, Kalafornian Golf-kenttä ja kaupunginpuutarha sekä vihertietokeskus. Luodon kaupunginpuoleinen kärki tunnetaan paremmin nimellä Kirjurinluoto.
Aiheesta muualla

Raatimiehenluoto Pori-tiedossa (poritieto.com)
Porin kaupunginosat
1. Linna | 2. Teljä | 3. Malminpää | 4. Karhunpää | 5. Itätulli | 6. Päärnäinen | 7. Aittaluoto | 8. Isosanta | 9. Riihiketo | 10. Tiilinummi | 11. Tiilimäki | 12. Uusikoivisto | 13. Kuninkaanhaka | 14. Herralahti | 15. Tupala | 16. Koivula | 17. Kalaholma | 18. Isojoenranta | 19. Sunniemenranta | 20. Koivistonluoto | 21. Karjaranta | 22. Käppärä | 23. Musa | 24. Tikkula | 25. Vähärauma | 26. Liinaharja | 27. Liikastenmäki | 28. Tuorsniemi | 29. Pietniemi | 30. Ulasoori | 31. Leppäkorpi | 32. Isomäki | 33. Tiiliruukki | 34. Kyläsaari | 35. Uusiniitty | 36. Pihlava | 37. Rieskala | 38. Metsämaa | 39. Enäjärvi | 40. Harmaalinna | 41. Kartano | 42. Impola | 43. Vanhakoivisto | 44. Väinölä | 45. Metallinkylä | 46. Mikkola | 47. Sampola | 48. Paratiisinmäki | 49. Luotsinmäki | 50. Murtosenmutka | 51. Ruosniemi | 52. Toejoki | 53. Pormestarinluoto | 54. Hyvelänviiki | 55. Lotskeri | 56. Hyvelä | 57. Kirjurinluoto | 58. Hanhiluoto | 59. Hevosluoto | 60. Yyteri | 61. Kaanaa | 62. Uniluoto | 63. Karhuluoto | 64. Herrainpäivät | 65. Mäntyluoto | 66. Kirrinsanta | 67. Kaanaankorpi | 68. Huvilaranta | 69. Viikinäinen | 70. Raatimiehenluoto | 71. Reposaari | 72. Parkkiluoto | 73. Tahkoluoto | 74. Isokatava | 75. Vähäkatava | 76. Tyltty | 77. Lukkarinsanta | 78. Tuulikylä | 79. Paarnoori | 80. Honkaluoto | 81. Finpyy | 82. Lahdenmaa | 83. Hakalanvainio | 84. Länsimetsä | 85. Mäntylä | 86. Palstakallio | 87. Lehtola | 88. Kotometsä | 89. Klasipruuki | 90. Perko | 91. Susikoski | 92. Salaplakkari
Raimo Kanerva

| Raimo Kanerva> Henkilötiedot |
| --- | --- |
Syntynyt: 22. elokuuta 1941 Turku, Suomi
Kuollut: 17. syyskuuta 1999
Kansalaisuus:   Suomi
Taiteilija
Ala:  Kuvataiteilija, taidegraafikko
Raimo Antti Olavi Kanerva (22. elokuuta 1941 Turku – 17. syyskuuta 1999) oli suomalainen kuvataiteilija ja taidegraafikko, jonka tuotannon keskeisiä piirteitä olivat edistyksellinen graafisten menetelmien käyttö sekä huomattavan luja piirrostekniikka.
Kanervan vanhemmat olivat talonmies Väinö Kanerva (ent. Carenius) ja Suoma Kulonen. Kanerva oli naimisissa tekstiili-insinööri Kaisa Karttusen kanssa, perheen lapsia ovat Elisa (s. 1966), Noora (1973–1989).
Kanerva opiskeli Turun Taideyhdistyksen piirustuskoulussa 1958-61. Lisäksi hän oli Aukusti Tuhkan taidegrafiikan kurssilla 1961 ja Stanley W. Hayterin ateljeessa (Atelier 17) Pariisissa 1963. Hän debytoi Turussa 1963.  Ennen taiteilijan uraansa Kanerva työskenteli opettajana, taideterapeuttina ja korusuunnittelijana. Hän oli Suomen ensimmäinen kuukausipalkkainen läänintaiteilija, toimipaikkanaan Hämeen lääni. Graafikkona Kanerva yhdisteli modernin grafiikan eri tekniikoita, mutta tuli tunnetuksi myös erilaisten kirjapainotekniikoiden kuten offsetpainon  hyödyntäjänä. Monissa hänen teoksissaan on surrealistisia piirteitä.
Reg E. Cathey

| Reg E>  Cathey |
| --- | --- |
 Cathey vuonna 2016.
Henkilötiedot
Koko nimi:  Reginald Eurias Cathey
Syntynyt: 18. elokuuta 1958 Huntsville, Alabama, Yhdysvallat
Kuollut: 9. helmikuuta 2018 (59 vuotta) New York, New York, Yhdysvallat
Ammatti:  näyttelijä
Näyttelijä
Aktiivisena:  1984–2018
Merkittävät roolit:  Langalla Kylmä rinki House of Cards
Aiheesta muualla
IMDb 
Reginald Eurias Cathey (18. elokuuta 1958 Huntsville, Alabama – 9. helmikuuta 2018 New York, New York), tunnetiin nimellä Reg E. Cathey, oli yhdysvaltalainen näyttelijä. Hänet muistetaan parhaiten rooleistaan televisiosarjoissa Langalla, Kylmä rinki, Square One Television ja House of Cards, josta hän sai yhden parhaan draamasarjan vierailevan miesnäyttelijän Primetime Emmy -palkinnon sekä kaksi ehdokkuutta.
Cathey on myös esiintynyt muun muassa elokuvissa Syntynyt 4. heinäkuuta, The Mask – naamio, Isku Kolumbiaan, Seitsemän, Amerikan Psyko, S.W.A.T., The Machinist ja Fantastic Four sekä televisiosarjoissa Star Trek: The Next Generation, Lights Out, Banshee, Outcast ja Luke Cage.
Cathey menehtyi kotonaan New Yorkissa 9. helmikuuta 2018, ollessaan 59-vuotias. Aiemmin hänellä todettiin keuhkosyöpä.
Aiheesta muualla

Reg E. Cathey Internet Movie Databasessa. (englanniksi)